Med [[2. verdenskrig]]s udbrud begyndte briterne på ny at forstærke sin kontrol over landet. De, som sympatiserede med [[aksemagterne]], blev afskediget eller sat i fængsel, og der blev udøvet et omfattende pres for, at Egypten i det mindste ville holde sig neutralt under krigen. At briterne atter indsatte militær i landet fik mange til at se aksemagterne som en løsning, og kong Farouk selv havde velkendte sympatier for Tyskland og Italien som en modvægt mod det Britiske imperium.<ref name="Countrystudies"/> Samtidig profiterede den egyptiske overklasse stærkt på krigen, mens de store masser blev ramt af fattigdom og lidelser. Under [[felttoget i Nordafrika]] underkastedes Egypten det britiske militærs behov; den mislykkede [[Italiens invasion af Egypten|italienske invasion i 1940]] blev efterfulgt af [[Afrikakorpset]]s fremrykninger i 1942 helt frem til byen [[El Alamein]] 24 mil vest for Kairo.
Historie Tidligere_riger,_stater,_protektorater,_kolonier_og_lande